Document ID: /fineweb-2-swissfilter-quality_10-filterrobots/filtered/01775.jsonl.gz/1

Ak sa sťahujete do Švajčiarska a nemá vám kto pomôcť s dočasným ubytovaním, budete to mať veľmi komplikované. Prenajať ubytovanie bez osobnej obhliadky je takmer nemožné.
Riešením je, aby ste si na mesiac objednali lacné ubytovanie napr. v hostely pre kamionistov a po práci stíhali osobné obhliadky. Problémom je však to, že z jedného mesiaca môžu byť kľudne aj tri.
Najlepšou cestou ako sa rýchlo dostať k prenajatému bytu je osloviť kolegov v práci, či ich rodina alebo priatelia niečo neprenajímajú. Drvivá väčšina prenajímaných nehnutelností je pod správou realitných kancelárií. Prvým krokom je teda sledovanie ponúk práve na internetových stránkach realitných kancelárií alebo v novinách. Keď sa vám nejaká ponuka bude pozdávať, zavoláte do realitky a dohodnete si stretnutie (obhliadka bytu). Vo všeobecnosti platí, že cena za prenájom sa skladá z 2 častí. Prvou je cena za užívanie bytu a druhou sú vedľajšie výdavky (Nebenkosten). Vo vedľajších výdavkoch môže byť započítané napr. odpratávanie snehu, poistenie za škodu, plat pre správcu, spoločná elektina, resp. poplatok za televíziu a rádio, keď to bude v zmluve, ďalej práčovňa a sušiareň. Niektoré práčnovne a sušiarne sú v bytovkách za poplatok a niektoré sú už zahrnuté v cene príplatku. Na to sa však musíte spýtať osobne pri prehliadke bytu.
Pri niektorých ponukách sa môže ešte uvádzať ďalšia položka, a to iné výdavky (Heizkosten). Táto položka vtedy môže zahŕňať teplú a studenú vodu, vykurovanie alebo plyn. Vyučtovanie vám príde poštou a v prípade nedopratku sa tam bude nachádzať aj šek na zaplatenie. Elektrina je v každom prípade vo vašej réžii a po nasťahovaní chodia priamo na vaše meno faktúry. Každý byt má buď parkovacie miesto alebo garáž. Tieto poplatky sa ale uvádzajú osobitne v texte inzerátu na prenájom. Ak tam nie je nič uvedené, vo všeobecnosti platí, že ide o parkovacie miesto pred nehnutelnosťou, za ktoré si musíte platiť cca.40 CHF./mes. Cena garáže sa pohybuje okolo sumy 130 CHF./mes. Neexistuje miesto, kde by ste mohli parkovať s autom dlhodobo zadarmo. Ďalšou položkou, s ktorou musíte rátať sú poplatky za komunálny odpad.
Pri cene je veľmi dôležitá skratka “inkl.”. Je to označenie, či cena je konečná alebo sú ešte požadované ďalšie výdavky. Keď je napr. uvedené (1200 CHF. inkl.), je to konečná cena vrátane vedľajších a iných výdavkov. Ak je ale uvedené iba (1200 CHF.), je vysoko pravdepodobné, že cena je uvedená bez vedľajších a iných výdavkov. Ak nie sú tieto výdavky uvedené priamo v texte, pri telefonickom rozhovore sa na to spýtajte. Veľmi dôležitá informácia je, akú veľkú kauciu požadujú. Kaucia sa ráta ako suma prenájmu x počet mesiacov.
Najviac však môžu požadovať kauciu za 3 mesiace prenájmu. Je to obrovská suma, ktorá sa vkladá na špeciálny účet, najčastejšie v kantonálnej banke, a ku ktorej nemáte prístup bez súhlasu druhej strany. Tieto peniaze sa vám na účte aj úročia, ale problém môže nastať, keď sa rozhodnete byt vymeniť. V každej zmluve je uvedené, že musíte byt odovzdať v pôvodnom stave. Je to myslené doslova. Ak sa zistí vážnejšie opotrebenie čohokoľvek, či nebodaj škoda, všetko musíte dať do pôvodného stavu.
Prečítajte si aj: Sťahovanie vo Švajčiarsku
Ak by ste neplnili záväzky zo zmluvy, použije sa na to vaša kaucia. Napr. keď aj v byte nebola nová laminátová podlaha, ale vy ju poškriabete na malom kúsku stoličkou, tak asi nezoženiete presne taký istý vzor a farbu na opravu. Musíte kúpiť celú podlahu podobnej farby a kvality a nechať to vymeniť celé. Na to je dobré sa pripoistiť pre škody (Versicherung), ktoré v byte spôsobíte. Toto poistenie vám pridá body aj pri samotnom výbere uchádzača.
Vo všeobecnosti platí, že vo Švajčiarsku je veľký dopyt po prenájmoch, čiže si pripravte dostatok trpezlivosti. Je možné, že sa pri výbere uchádzača zohľadňuje aj to, že nie je Švajčiar. Je to prirodzené. Veď si skúste predstaviť, že ponúkate byt na prenájom a záujem prejaví jeden Slovák a jeden Ukrajinec alebo Mongol. Komu by ste byt prenajali?
V inzerátoch sa často vyskytujú skratky, pretože podať inzerát je drahá záležitosť a platí sa za počet písmen. Preto uvádzame legendu na najčastejčie používané skratky:
EBK – Einbauküche (kompletná vstavaná kuchyňa)
gr. – gross
HK – Heizkosten (iné vádavky – plyn, teplá a studená voda, vykurovanie)
inkl. – inklusiv
MFH – Mehrfamilienhaus (viacgeneračný dom)
mtl. – mesačne
MZ – Mietzins (úroky prenájmu)
NK – Nebenkosten (vedľajšie výdavky – sneh, TV, správca)
o.n.V – oder nach Vereinbarung (alebo potom dohodou)
PP – Parkplatz (parkovisko)
St. – Stock (poschodie)
Whg. – Wohnung (byt)
WM – Waschmaschine (práčka)
Zu verm. – Zu vermieten
KT – Kaution (kaucia)
Kl. – klein
Balk. – Balkon
TG – Tiefgarage (podzemná garáž)
Pri sťahovaní je dôležité vedieť, že svoje osobné veci môžete presťahovať bez platenia cla. Podmienkou je, že pred vydaním povolenia na pobyt musíte byť vlastníkom týchto vecí najmenej 6 mesiacov. Do osobného majetku sa počíta samozrejme aj automobil.
Prečítajte si aj: Clo za dovezené auto do Švajčiarska
Všetky osobné veci musíte stihnúť presťahovať do 2 rokov. Vopred si vytlačte formulár Žiadosť o oslobodenie cla, ktoré vyplňte a pripojte jednoducho A4 papier so zoznamom vecí. Nemusíte ísť do podrobností ako napr. “3 tričká”, ale stačí napísať všeobecne “oblečenie” alebo nepíšte “4 kuchynské nože”, ale napíšte “kuchynský riad”. Samozrejme v nemčine alebo angličtine.
Na hranici za zaraďte do pruhu pre colné vybavenie, čiže auto zaparkujete a tieto dokumenty zanesiete do kancelárii. Nie všetky hraničné prechody sú vybavené kanceláriou pre colné odbavenie, takže si vopred nájdite vhodný prechod napr. na stránke: www.ezv.admin.ch
Informácie, ktoré potrebujete pri sťahovaní osobných vecí do Švajčiarska nájdete na: www.ezv.admin.ch
Ak svoje sťahovanie necháte na profesionálov, vyberte si firmu, ktorá je špecializovaná na sťahovanie medzi Slovenskom a Švajčiarskom. Sťahovanie AlpyTrans je práve takou voľbou.
Zdroj: internet
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.